b'\n_START_ARTICLE_\nSelo moje malo\n_START_SECTION_\nRadnja\n_START_PARAGRAPH_\nFilm je pri\xc4\x8da o mentalno zaostalom seoskom mladi\xc4\x87u imena Ot\xc3\xadk (J\xc3\xa1nos Ban), koji radi kao suvoza\xc4\x8d voza\xc4\x8da zadru\xc5\xbenog kamiona Karela P\xc3\xa1veka. Mali i debeli Pavek i dugi tanki Ot\xc3\xadk rade u malom \xc4\x8de\xc5\xa1kom selu "na kraju svijeta"._NEWLINE_Direktor jednog pra\xc5\xa1kog poduze\xc4\x87a nudi Ot\xc3\xadku posao i \xc5\xbeeli ga premjestiti u anonimni stambeni blok u Pragu kako bi se domogao njegove ku\xc4\x87e. Kada napokon svi u selu shvate \xc5\xa1to bi izgubili njegovim odlaskom, trude se zadr\xc5\xbeati Ot\xc3\xadka u svome selu.\n_START_SECTION_\nNagrade\n_START_PARAGRAPH_\nFilm je snimljen uglavnom u op\xc4\x87ini K\xc5\x99e\xc4\x8dovice a 1986. je osvojio specijalnu nagradu \xc5\xbeirija na filmskom festivalu u Montrealu. Ma\xc4\x91arski glumac J\xc3\xa1nos Ban koji je glumio ulogu Ot\xc3\xadka 1987. na filmskom festivalu u Parizu osvojio je nagradu za najboljeg glumca. Godine 1987. film je bio nominiran za Oscara kao najbolji strani film.'